
PATVIRTINTA 

Palangos miesto savivaldybės administracijos 

direktoriaus 2017 m. kovo 31 d. įsakymu
Nr. A1-400
PALANGOS MIESTO SAVIVALDYBĖS ADMINISTRACIJOS PROJEKTO PARTNERIŲ ATRANKOS TVARKOS APRAŠAS

I SKYRIUS

BENDROSIOS NUOSTATOS

1. Palangos miesto savivaldybės administracijos projekto partnerių atrankos tvarkos aprašas (toliau – Aprašas) nustato Palangos miesto savivaldybės administracijos (toliau – Savivaldybė) partnerių, kurie dalyvaus Savivaldybės teikiamame projekte pagal 2014–2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.4.1.-ESFA-V-416 „Kompleksinės paslaugos šeimai“ (toliau – Projektas), atranką. Partnerių atranką organizuoja Savivaldybės Socialinės rūpybos skyrius.

2. Informacija apie Projekto partnerių atranką skelbiama vietinėje spaudoje ir Palangos miesto savivaldybės interneto svetainėje www.palanga.lt.

3. Projekto remiamos veiklos – paslaugų šeimai teikimas:

3.1. pozityvios tėvystės mokymai;

3.2. psichosocialinė pagalba;

3.3. šeimos įgūdžių ugdymas ir sociokultūrinės paslaugos;

3.4. vaikų priežiūros paslaugos.

4. Tinkama Projekto tikslinė grupė yra šeima – Lietuvos Respublikos piliečiai ir nuolat Lietuvos Respublikoje gyvenantys asmenys.

5. Projekto veiklos turi būti vykdomos Palangos miesto savivaldybės teritorijoje. 

6. Projekto įgyvendinimą administruoja Lietuvos Respublikos socialinės apsaugos ir darbo ministerija ir Europos socialinio fondo agentūra (toliau – Agentūra), Projekto pareiškėjas – Savivaldybė, Projekto veiklų įgyvendintojas – Projekto partneriai.

7. Projekto preliminarus veiklų aprašymas, Projekto įgyvendinimo lėšos ir siekiami rezultatai, kurie gali būti tikslinami pasirašius finansavimo ir administravimo sutartį su Agentūra, pateikiami Aprašo 4 priede. 
II SKYRIUS
REIKALAVIMAI PROJEKTO PARTNERIAMS

8. Projekto partneriais gali būti teisės aktų nustatyta tvarka įregistruoti:

8.1. fiziniai asmenys, vykdantys ūkinę-komercinę veiklą;

8.2. viešieji ir privatieji juridiniai asmenys; 

8.3. nevyriausybinės organizacijos, kaip jos apibrėžtos Lietuvos Respublikos nevyriausybinių organizacijų plėtros įstatyme. 

9. Atrankoje gali dalyvauti 8.1–8.3 punktuose numatyti fiziniai ir juridiniai asmenys, atitinkantys šias sąlygas:

9.1. turi patirties bei kompetencijos teikiant paslaugas šeimoms (asmenims) ar panašaus pobūdžio veikloje;

9.2. turi kvalifikuotų darbuotojų, kurie gali vykdyti pasirinktas veiklas Projekte;

9.3. turi patalpas paslaugoms teikti;

9.4. teisės dokumentuose (įstatuose, nuostatuose, individualios veiklos pažymoje, verslo liudijime ir kt.) yra numatytos pasirinktos Projekte vykdyti veiklos;

9.5. organizacijos vadovas ar kitas darbuotojas, įgyvendinsiantis Projektą, neturi neišnykusio ar nepanaikinto teistumo už profesinės veiklos pažeidimus;

9.6. yra įvykdęs pareigas, susijusias su mokesčių ir socialinio draudimo įmokų mokėjimu;

9.7. nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka; 

9.8. nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo.

10. Prioritetas bus teikiamas partneriui, veikiančiam Palangos miesto savivaldybėje.

III SKYRIUS

ATRANKOS ORGANIZAVIMAS

11. Atrankos konkursui rengiama paraiška (toliau – Paraiška) užpildant  projekto paraiškos formą (Aprašo 1 priedas). 

12. Paraiška turi būti pildoma kompiuteriu, lietuvių kalba, išspausdinta, kartu su pridedamais dokumentais tvarkingai susegta ir pasirašyta asmens, turinčio teisę veikti organizacijos vardu bei patvirtinta antspaudu, jei organizacija privalo antspaudą turėti. Ranka užpildytos paraiškos nenagrinėjamos.

13. Kartu su Paraiška privaloma pateikti šiuos dokumentus:
13.1. įstaigos, organizacijos steigimo dokumentų, privataus juridinio ar fizinio asmens, vykdančio ūkinę komercinę veiklą, dokumentų kopijas; 
13.2. įstaigos įstatų (nuostatų) kopiją, patvirtintą teisės aktų nustatyta tvarka;

13.3. dokumento, pagrindžiančio teisę naudotis patalpomis, kuriose vyktų Apraše nurodytos veiklos, kopiją;
13.4. įstaigos, organizacijos vadovo ar jo įgalioto asmens, privataus juridinio ar fizinio asmens pasirašytą laisvos formos pažymą, kad:

13.4.1. nėra iškeltos bylos dėl bankroto, restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka;

13.4.2. nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo. 

14. Partneris gali pateikti ir kitus dokumentus ir (ar) informaciją, galinčius padėti vertinti paraišką.

15. Paraiška turi būti pateikta laikantis nustatytų terminų. Paraiška, pateikta po nustatyto termino, nebus vertinama.

IV SKYRIUS

KOMISIJOS SUDARYMAS IR DARBO ORGANIZAVIMAS

16. Projekto partnerių atranką atlieka Savivaldybės direktoriaus įsakymu patvirtinta Savivaldybės projekto partnerių atrankos komisija (toliau – Komisija). Komisija sudaroma iš ne mažiau kaip 3 narių. 
17. Komisijos darbo forma yra posėdžiai, kuriuos sušaukia Komisijos sekretorius. Posėdžiai yra teisėti, kai juose dalyvauja ne mažiau kaip du trečdaliai Komisijos narių. 

18. Pradėdami darbą, Komisijos nariai privalo pasirašyti konfidencialumo pasižadėjimą ir nešališkumo deklaraciją (2 priedas). Komisijos posėdžiai įforminami protokolu. 

19. Sprendimą dėl Projekto partnerių priima Savivaldybės direktorius, atsižvelgdamas į Komisijos rekomendacijas.

V SKYRIUS

PARAIŠKŲ VERTINIMAS IR PARTNERIO ATRANKA

20. Paraiškų vertinimas turi būti atliktas per 10 darbo dienų nuo paraiškų pateikimo termino pabaigos.

21. Paraiškos atitikties vertinimą atlieka Komisija, kuri patikrina, ar pateikta paraiška atitinka Aprašo 8–13 punktus.

22. Jeigu vertinant paraišką nustatoma, kad ji neatitinka nurodytų reikalavimų, Komisija raštu paprašo atrankos dalyvio pateikti trūkstamą informaciją, nustato patikslinimų pateikimo terminą, kuris negali būti ilgesnis kaip 3 darbo dienos.

23. Atrankos dalyviui nepateikus prašomos informacijos, Komisija priima sprendimą atmesti paraišką ir apie tai per 5 darbo dienas informuoja atrankos dalyvį. 

24. Paraiškos vertinimas atliekamas užpildant Aprašo 3 priedą. Paraišką vertina visi Komisijos nariai, išskyrus sekretorių.

25. Paraiškos vertinamos balais. Didžiausia skirtina balų suma – 100 balų. 

26. Skaičiuojant Paraiškai suteiktą balą yra apskaičiuojamas visų Komisijos narių skirtų balų vidurkis.

27. Projekto partnerių atrankos rezultatai skelbiami Savivaldybės interneto svetainėje www.palanga.lt. 

VI SKYRIUS

BAIGIAMOSIOS NUOSTATOS

28. Partneriai yra atsakingi už teikiamų dokumentų ir duomenų teisingumą.

29. Jeigu Projekto vykdymo metu Projekto partneris atsisako vykdyti jam priskirtas veiklas, šių veiklų vykdymas paskirstomas kitiems atrinktiems Projekto partneriams jų bendru sutarimu. Jeigu partneriai nesutinka perimti šių veiklų, naujas Projekto partneris atrenkamas vadovaujantis šiame Apraše numatyta tvarka.  

30. Teikdamas Projektą, teikėjas sutinka, kad informacija, pateikta paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama su atranka susijusioje medžiagoje.

31. Savivaldybės sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.
_______________________
Palangos miesto savivaldybės administracijos 

projekto partnerių atrankos tvarkos aprašo 

1 priedas
PARAIŠKA 

DĖL DALYVAVIMO PROJEKTO PARTNERIŲ ATRANKOJE


1. Paslaugos teikėjas (įrašyti):
	Pavadinimas, kodas
	

	Kontaktai (adresas, telefonas, el. p. adresas)
	

	Atsakingas asmuo
	

	Atsakingo asmens tel.,el. p. adresas
	


2. Įstaigos, organizacijos patirtis bei kompetencija darbe su šeimomis:

Įgyvendinti arba vykdomi projektai, susiję su paslaugų teikimu šeimoms, ar panašaus pobūdžio veikla per paskutinius 3 metus (įrašyti):
	Metai
	Projekto pavadinimas
	Projekto veiklos
	Bendra projekto suma Eur


	
	
	
	

	
	
	
	

	
	
	
	


3. Įstaiga yra dalyvavusi ES finansuoto projekto veikloje:

	Projekto pradžia, pabaiga
	Projekto pavadinimas
	Projekto veiklos
	Bendra projekto suma Eur

	
	
	
	

	
	
	
	

	
	
	
	


4. Pageidaujamos projekte vykdyti veiklos (pabraukti): 


4.1. Psichosocialinė pagalba: 


4.1.1. individualios konsultacijos;


4.1.2. grupinės konsultacijos;


4.1.3. šeimos konsultacijos;


4.1.4. streso valdymo grupė paaugliams;


4.1.5. streso valdymo grupė tėvams;


4.1.6. paauglių merginų lytiškumo ugdymo grupė;


4.1.7. paauglių vaikinų lytiškumo ugdymo grupė.


4.2. Šeimos įgūdžių ugdymas ir sociokultūrinės paslaugos: 


4.2.1. teminės stovyklos šeimoms;


4.2.2. dailės terapijos užsiėmimai šeimoms – mamos (ar tėčio) ir vaiko grupė;


4.2.3. muzikos terapijos užsiėmimai šeimoms;


4.2.4. maisto gamybos užsiėmimai visai šeimai;


4.2.5. šeimų stiprinimo programa „Skirtingų kartų polilogas išmaniųjų technologijų ir priemonių pagalba“;


4.2.6. kūrybinės dirbtuvės siekiant skatinti šeimų bendrystę;


4.2.7. vaidybos pamokėlės šeimoms;


4.2.8. paskaitos pagal šeimų pageidaujamas temas.


4.3. Pozityvios tėvystės mokymai:


4.3.1. STEP mokymai tėvams;


4.3.2. tėvystės gebėjimų ugdymo ir stiprinimo programa, individualios konsultacijos tėvystės gebėjimų ugdymo ir stiprinimo klausimais;


4.3.3. besilaukiančių šeimų mokykla; 


4.3.4. mokymai tėvams, auginantiems sveikatos sutrikimų ar negalią turinčius vaikus;


4.3.5. individualios konsultacijos tėvams, auginantiems sveikatos sutrikimų ar negalią turinčius vaikus pozityvios tėvystės temomis;


4.3.6. tėvų savitarpio paramos grupė.


4.4. Vaikų priežiūra.

4.4.1. vaikų priežiūros paslauga tėvams dalyvaujant veiklose;

4.4.2. valandinė vaikų priežiūros paslauga vasaros metu.

5. Turimi resursai projektui įgyvendinti (įrašyti):

5.1. Įstaigos turimi žmogiškieji ištekliai projekto veiklai įgyvendinti:

	


5.2. Įstaigos turimi materialiniai ištekliai projekto veiklai įgyvendinti (patalpos, ryšio, transporto priemonės ir kt.):

	




6. Įvardinkite kiekybinius ir kokybinius jūsų veiklos rezultatus, kurie pagrįstų jūsų vykdomos veiklos su šeimomis rezultatyvumą ir kokybę.

	


7. Prie paraiškos pridedamų privalomų pateikti dokumentų sąrašas:

	Eil. Nr.
	Dokumento pavadinimas
	Lapų skaičius

	
	
	

	
	
	

	
	
	


Papildoma informacija. Patvirtinu, kad neturiu teistumo arba teistumas yra išnykęs ar panaikintas.

Įstaigos/organizacijos vadovas ar įgaliotas asmuo

	A. V.
	parašas
	
	vardas ir pavardė


Data

Palangos miesto savivaldybės administracijos 

projekto partnerių atrankos tvarkos aprašo 

2 priedas
(Paraiškų vertinimo ir atrankos komisijos nario konfidencialumo pasižadėjimo ir nešališkumo deklaracijos forma)
 

________________________ savivaldybės administracija

 

_________________________________________________________

(komisijos nario vardas ir pavardė)

 

 

PARAIŠKŲ VERTINIMO IR atrankos KOMISIJOS nario 
KONFIDENCIALUMO PASIŽADĖJIMAS ir Nešališkumo deklaracija 
 

20_____ m. __________________ d.

 

 
Aš, _______________________________, vertindamas (-a) kompleksiškai teikiamų paslaugų šeimai projekto partnerio atrankos paraiškas:

1. Pasižadu:

1.1.  saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant Kompleksiškai teikiamų paslaugų šeimai projekto partnerio atrankos paraiškas;

1.2.  man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

2. Pareiškiu, kad man išaiškinta, kad konfidencialią informaciją sudaro:

2.1.  kompleksiškai teikiamų paslaugų šeimai projekto partnerio atrankos paraiškų duomenys ir turinys;

2.2.  paraiškų vertinimo išvados;

2.3.  paraiškų vertinimo rezultatų duomenys;

2.4.  kita informacija, susijusi su paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.

3. Patvirtinu, kad atsisakysiu vertinti man pateiktą paraišką, jei paaiškės, kad aš esu ją pateikusios organizacijos narys (-ė); dalyvauju paraišką pateikusios organizacijos valdymo organų veikloje; esu įtrauktas (-a) į paraiškos, kuri yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).

4. Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti savivaldybės administracijai padarytus nuostolius.

 

 

_______________________              _________________________________

          (parašas)                                                    (vardas ir pavardė)

Palangos miesto savivaldybės administracijos 

projekto partnerių atrankos tvarkos aprašo 

3 priedas
____________________________________________________________________________

(organizacijos pavadinimas)

PROJEKTO PARTNERIŲ ATRANKOS PARAIŠKŲ VERTINIMO anketa
	Eil.

Nr.
	Vertinimo kriterijai
	Maksimalus galimų balų skaičius
	Rekomenduojamos balų ribos
	Skirtų balų skaičius

	1.
	Organizacijos patirtis bei kompetencija darbe su šeimomis ar panašaus pobūdžio veikloje

(Paraiškos 2 punktas)

1 projektas – 2 balai
	10
	
	

	2.
	Dalyvavimas ES finansuoto projekto veikloje 

(Paraiškos 3 punktas)
	5
	
	

	3.
	Pasirinktų įgyvendinti veiklos sričių skaičius 
(vertinamas bendras projekte planuojamų veiklos sričių skaičius) 

(Paraiškos 4.1-4.4 papunkčiai)

– 4 veiklos sritis 

– 3 veiklos sritis 

– 2 veiklos sritis 

– 1 veiklos sritis
	40


	0-10

0-10

0-10

0-10
	

	4.
	Turimi žmogiškieji ištekliai projekto veiklai įgyvendinti
(projekto veikloms vykdyti turi reikalingų specialistų) 

(Paraiškos 5.1 punktas)

- turi pakankamai 
- turi nepakankamai 

- neturi 
	20
	16-20

15-10

0
	

	5.
	Turimi materialiniai ištekliai projekto veiklai įgyvendinti
(turi patalpas, ryšio, transporto priemones, veikloms vykdyti reikalingą įrangą ir kt.)

(Paraiškos 5.2 punktas)

- turi pakankamai 

- turi nepakankamai 

- neturi 
	20


	16-20

15-10

0
	

	6.
	Papildomi balai:

(Aprašo 10 punktas)
-organizacija yra veikianti Palangos savivaldybėje
	5


	
	

	Bendra balų suma
	100
	
	

	Projekto privalumai


	

	Projekto trūkumai


	

	Komisijos nario išvada (paraišką priimti)


	


Projekto įvertinimas
Nuo 50 iki 100 balų – paraiška priimta, mažiau nei 50 balų – paraiška atmestina.

Komisijos narys            ____________                                 _____________________

                                     (parašas)                                               (vardas ir pavardė)

____________

(data)

Palangos miesto savivaldybės administracijos 

projekto partnerių atrankos tvarkos aprašo 


4 priedas
„KOMPLEKSINĖS PASLAUGOS ŠEIMAI“ PROJEKTO VEIKLŲ APRAŠYMAS IR SIEKIAMI REZULTATAI
	Projekto uždavinys
	Planuojamos projekto veiklos pavadinimas
	Planuojamos projekto veiklos aprašymas
	Fiziniai rodikliai

	1
	2
	3
	4

	1. Suteikti Palangos miesto savivaldybės gyventojams kokybiškas kompleksiškai teikiamas paslaugas šeimai
	1.1. Kompleksinių paslaugų šeimai organizavimas, koordinavimas ir teikimas
	1.1.1. .....

1.1.2. Pozityvios tėvystės mokymai tikslinės grupės asmenims. 

1.1.2.1. STEP mokymai tėvams – atsakingai tėvystei (75 asmenys) – tai įvairaus amžiaus vaikų tėvams skirta programa, kuria siekiama ugdyti ir tobulinti vaiko auklėjimo įgūdžius. Organizuojamų mokymų tikslas – suteikti tėvams teorinių žinių apie efektyvius vaikų auklėjimo metodus bei ugdyti praktinius pozityvios tėvystės gebėjimus. Bus kviečiami dalyvauti visi norintys gauti žinių apie vaikų auklėjimą, raidos ypatumus, tėvai, ieškantys naujų būdų, kaip pagerinti santykius su savo vaikais, kaip ugdyti geriausias vaiko savybes, kaip spręsti kylančius sunkumus, pasidalinti gerąja patirtimi bei įgyti praktinių pozityvios tėvystės įgūdžių. 

Planuojama, kad STEP mokymus tėvams (0–5, 6–12 ir 12–17 metų tėvų pasirenkamos grupės) sudarys 9 susitikimai, kurie vyks kartą per savaitę. Vieno užsiėmimo trukmė – 1,5 val. Planuojamos 6 grupės, vidutiniškai po 10 žmonių. Užsiėmimus ves mokymų vadovė – psichologė. Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą.

Veiklai planuojama skirti 3600,00 Eur.

1.1.2.2. Tėvystės gebėjimų ugdymo ir stiprinimo programa (48 asmenys). Tėvystės gebėjimų ugdymo ir stiprinimo programa skirta mieste gyvenančioms šeimoms, kurios augina vaikus. Programoje dalyvaus: besilaukiančios vaiko/ų šeimos, nepilnos šeimos (kai sutuoktiniai yra išsiskyrę arba vienas iš jų miręs, kai dėl kitų priežasčių vaiką augina vienas iš tėvų), daugiavaikės šeimos, auginančios 3 ir daugiau vaikų. Programa ugdys praktinius pozityvios tėvystės gebėjimus, tėvai pasisems naujų žinių apie vaikų auklėjimą, raidos ypatumus, išmoks įveikti iškylančius neaiškumus ir sunkumus. Planuojama, kad šią programą sudarys 6 temos, kiekvienai temai skirti 2 susitikimai po 2 valandas, 8 grupės vidutiniškai po 6 asmenis. Taip pat planuojama teikti individualias konsultacijas tėvystės gebėjimų ugdymo ir stiprinimo klausimais. Numatoma, kad 40 asmenų bus suteikta po 4 valandas konsultacijų. Specialistai, teikiantys paslaugas: psichologas – grupines konsultacijas ir socialinis darbuotojas – individualias konsultacijas. Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą.
Veiklai planuojama skirti 3507,93 Eur.   

1.1.2.3. Besilaukiančių šeimų mokykla – mokymai šeimoms, kurios laukiasi kūdikio (36 asmenys). Mokymai aktualiausi tiems, kurie laukiasi pirmojo kūdikio, nes tada kyla daugybė klausimų, daug baimių ir nerimo dėl to, kad neaišku, ko tikėtis. Išgirdus atsakymus į rūpimus klausimus nerimas sumažėja, galima geriau įsivaizduoti, kas bus. Programos tikslas – suteikti žinias ir pasitikėjimą, kurių reikia, kad galėtum sėkmingai pagimdyti. Svarbu, kad programoje dalyvautų ir būsimasis tėvelis. Vyrams pravartu susipažinti su gimdymo procesu ir sužinoti, kaip gali padėti gimdančiai savo partnerei, aptarti, kaip pasikeis gyvenimas po kūdikio gimimo ir kaip prie to prisitaikyti. Planuojama, kad mokymus šeimoms, kurios laukiasi kūdikio, sudarys 7 paskaitų ciklas, kiekvienam ciklui skirti 2 susitikimai po 2 valandas, 6 grupės po 6 asmenis. Dalyvaus 36 asmenys. Priklausomai nuo temos mokymus ves psichologas arba gydytojas. Taip pat bus teikiamos individualios konsultacijos, siekiant šeimoms pasiruošti gimdymui fiziškai ir (ar) psichologiškai. Numatoma, kad 36 asmenims bus suteikta po 4 valandas konsultacijų. Mokymus ves psichologas. Paslaugas teiks projekto partneris (NVO), privatus juridinis ar fizinis asmuo.

Veiklai planuojama skirti 3720,48 Eur.

1.1.2.4. Mokymai tėvams, auginantiems sveikatos sutrikimų ar negalią turinčius vaikus (Pvz., šeimų adaptavimas ryšium su vaiko negalia; bendravimas su neįgaliu vaiku; tėvų mokymas neįgalaus vaiko ugdymo ir raidos klausimais ir pan.):

- grupės dydis vidutiniškai 6 žmonės pasirinktas atsižvelgiant į šeimų, auginančių neįgalius vaikus, skaičių. Iš viso vienos grupės susitikimų skaičius 6 kartai po 2 val. arba kitaip pagal tėvų pageidavimą. Mokymus ves psichologas. Iš viso paslaugą gaus 18 asmenų.

Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą.

Veiklai planuojama skirti 572,51 Eur.

1.1.2.5. Individualios socialinio darbuotojo konsultacijos tėvams, auginantiems sveikatos sutrikimų ar negalią turinčius vaikus pozityvios tėvystės temomis. Priklausomai nuo poreikio vienam asmeniui arba šeimai (1 ar du asmenys) planuojamos 2 konsultacijos po 60 min. Iš viso paslaugą gaus 18 asmenų.

Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą.

Veiklai planuojama skirti 248,90 Eur.

1.1.2.6. Tėvų savitarpio paramos grupė. Tėvų savitarpio paramos grupė po pozityvios tėvystės mokymų. Tėvai bus apmokomi teikti paramą vieni kitiems. Apmokymų vidutinė trukmė 4 valandos. Grupės dydis vidutiniškai 8 žmonės. Pozityvios tėvystės grupių lektorius per vidutiniškai 4 susitikimus parengs tėvus savarankiškai vesti savitarpio paramos grupes. Planuojamas 1 susitikimas per mėnesį. Iš viso paslaugą gaus 40 asmenų.

Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą.

Veiklai planuojama skirti 954,18 Eur.

1.1.3. Psichosocialinė pagalba tikslinės grupės asmenims. Psichologinė pagalba asmenims, patyrusiems šeimoje netektis, artimo šeimos nario išvykimą ar stiprius emocinius išgyvenimus skyrybų atveju.

Šeimoje netekus artimo žmogaus vyksta emocinė krizė, kuri neretai virsta rimtomis problemomis, kurias reikia spręsti psichologo konsultacijų pagalba.

Tėvų ar vieno jų išvykimas svetur sutrikdo vaiko socializacijos procesą. Emigrantų šeimų vaikai gyvena turėdami ribotas galimybes stebėti tėvų tarpusavio santykius, mokytis problemų sprendimo, emocijų valdymo, perimti socialinius vaidmenis ir tuo pagrindu plėtoti socialines patirtis, jiems anksti tenka pradėti rūpintis savo buitimi, spręsti kylančias problemas. Vaikams, išgyvenantiems išsiskyrimo sunkumus, reikalinga specifinė pagalba. Tokiais vaikais dažniausiai rūpinasi seneliai, giminės ar kaimynai, dėl kurių solidaus amžiaus iškyla problemų, kurias spręsti reikalinga specialistų pagalba. Siekiant kvalifikuotos psichosocialinės pagalbos minėtais atvejais, planuojamos teikti:

1.1.3.1. Individualios konsultacijos (1 asmeniui bendra konsultacijų trukmė – 12 valandų). Dalyvaus 30 asmenų, konsultacijas ves psichologas. Veiklai planuojama skirti 4293,83 Eur.

1.1.3.2. Grupinės konsultacijos (1 grupinės konsultacijos trukmė – 2 valandos, 8 susitikimai, 8 grupės po 5 asmenis grupėje). Dalyvaus 40 asmenų. Konsultacijas ves psichologas. Veiklai planuojama skirti 5820,52 Eur.

1.1.3.3. Šeimos konsultacijos. Šeimos konsultacijos, teikiamos šeimos nariams, kurie susiduria su tarpasmeninių santykių krizėmis šeimos gyvenime. Vienai šeimai vidutiniškai bus skiriamos 6 konsultacijos. Konsultacijos trukmė – 60 min. Iš viso paslaugą gaus 40 asmenų (vidutiniškai 10 šeimų). Veiklai planuojama skirti 715,64 Eur.
1.1.3.4. Streso valdymo grupė paaugliams. Streso valdymo grupė – savaitgalio stovykla paaugliams nuo 13 m. iki 16 m. Veiklos planuojamos mokslo metų eigoje savaitgaliais, kai nevykdomas ugdymo procesas. Užsiėmimų metu paaugliai ne tik išmoks įvairių streso valdymo metodų ir technikų, bet ir galės pasidalyti savo išgyvenimais ir situacijomis, kurios jiems sukelia didžiausią stresą, atrasti naujų sprendimo būdų, gauti kitų grupės dalyvių palaikymą. Darbas grupėje – ypatingai efektyvus ir ekonomiškas būdas spręsti savo asmeninius ir bendravimo sunkumus. Grupėje galima geriau pažinti save per santykį su kitais žmonėmis, giliau suvokti savo jausmus, elgesio motyvus – kitaip tariant, tiesiog suprasti, kodėl į įvairias situacijas reaguojame būtent taip. Grupėje galima įgyti naujų efektyvesnio bendravimo įgūdžių, išmokti drąsiau ir atviriau reikšti savo mintis ir jausmus, keisti nepageidaujamo elgesio įpročius. Grupės dydis vidutiniškai 8 žmonės. Planuojame vienai grupei 1 savaitgalio susitikimą, kurio trukmė 24 val. Iš viso 120 val. Iš viso paslaugą gaus 40 asmenų. Grupę ves 2 paauglių grupių vadovai – lektoriai. Pasirinkti 2 grupių vadovai dėl specifinio stovyklos formato ir paauglių amžiaus tarpsnių ypatumų. 
Veiklai planuojama skirti 2140,41 Eur.

1.1.3.5. Streso valdymo grupė tėvams. Streso valdymo grupė – savaitgalio stovykla tėvams. Veiklos planuojamos metų eigoje savaitgaliais, kai tėvai neina į darbą. Užsiėmimų metu tėvai galės aptarti jiems aktualias streso situacijas, atrasti efektyvius jų sprendimo būdus. Grupėje išbandys ir išmoks įvairių praktinių streso valdymo metodų, padėsiančių geriau suvokti savo asmeninį indėlį į patiriamą stresą bei leisiančių nepasiduoti intensyviems jausmams net sudėtingiausiose situacijose, streso situacijų keitimo principų, padedančių atrasti stresinių situacijų sprendimus, progresinės raumenų relaksacijos, meditacijos ir kt. atsipalaidavimo technikų, skirtų efektyviai reguliuoti savo būseną ir mažinti patiriamą įtampą. Grupės dydis vidutiniškai 8 žmonės. Planuojame vienai grupei 1 savaitgalio susitikimą, kurio trukmė 24 val. Iš viso 120 val. iš viso paslaugą gaus 40 asmenų.

Veiklai planuojama skirti 1431,28 Eur.
1.1.3.6. Paauglių merginų lytiškumo ugdymo grupė. Paauglių merginų lytiškumo ugdymo grupė – savaitgalio stovykla paauglėms. Veiklos planuojamos mokslo metų eigoje savaitgaliais, kai nevykdomas ugdymo procesas. Paauglių merginų lytiškumo ugdymo tikslas – stiprinti savarankišką, gyvybingą, narių savitarpio globa ir atsakomybe pagrįstą, kartų kaitą užtikrinančią šeimą bei mažinti ankstyvų lytinių santykių skaičių, vėlinti lytinių santykių debiutą, didinti atsakomybę už savo seksualinę elgseną. Šia veikla siekiama rengti jaunus žmones gyvenimui šeimoje: išugdyti žmogaus vertybes, įgūdžius, gebėjimus, reikalingus sėkmingam gyvenimui santuokoje ir šeimos funkcijų realizavimui. Grupės dydis vidutiniškai 8 žmonės. Planuojame vienai grupei 1 savaitgalio susitikimą, kurio trukmė 24 val. Iš viso 120 val. Iš viso paslaugą gaus 40 asmenų. Grupę ves 2 paauglių grupių vadovai – lektoriai. Pasirinkti 2 grupių vadovai dėl specifinio stovyklos formato ir paauglių amžiaus tarpsnių ypatumų.

Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą. Veiklai planuojama skirti 2140,41 Eur.
1.1.3.7. Paauglių vaikinų lytiškumo ugdymo grupė. Paauglių merginų lytiškumo ugdymo grupė – savaitgalio stovykla paauglėms. Veiklos planuojamos mokslo metų eigoje savaitgaliais, kai nevykdomas ugdymo procesas. Paauglių merginų lytiškumo ugdymo tikslas – stiprinti savarankišką, gyvybingą, narių savitarpio globa ir atsakomybe pagrįstą, kartų kaitą užtikrinančią šeimą bei mažinti ankstyvų lytinių santykių skaičių, vėlinti lytinių santykių debiutą, didinti atsakomybę už savo seksualinę elgseną. Šia veikla siekiama rengti jaunus žmones gyvenimui šeimoje: išugdyti žmogaus vertybes, įgūdžius, gebėjimus, reikalingus sėkmingam gyvenimui santuokoje ir šeimos funkcijų realizavimui. Grupės dydis vidutiniškai 8 žmonės. Planuojame vienai grupei 1 savaitgalio susitikimą, kurio trukmė 24 val. Iš viso 120 val. Iš viso paslaugą gaus 40 asmenų. Grupę ves 2 paauglių grupių vadovai – lektoriai. Pasirinkti 2 grupių vadovai dėl specifinio stovyklos formato ir paauglių amžiaus tarpsnių ypatumų. Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą. 

Veiklai planuojama skirti 2140,41 Eur.
1.1.4. Šeimos įgūdžių ugdymas ir sociokultūrinės paslaugos teikimas tikslinės grupės asmenims.

1.1.4.1. teminės stovyklos šeimoms. Projekto vykdymo laikotarpiu, siekiant sustiprinti šeimą, taip pat įgyti naujų žinių, išbandyti įvairias veiklas, bus organizuojamos teminės stovyklos dalyvavusioms kitose projekto veiklose. Veiklų metu (mokymai, paskaitos, diskusijos, debatai) bus skatinamas bendruomeniškumas, socialiniai šeimų įgūdžiai, šeimos, kaip vertybės, puoselėjimas, bus išgryninamos šeimos (ne atskirų šeimos narių) problemos ir pateikti apibendrinti pastebėjimai. Planuojamos 4 stovyklos šeimoms, po 2 kartus per metus. Vienos stovyklos trukmė – 5 dienos. Planuojama, kad paslaugas vidutiniškai gaus 30 asmenų. Stovykloje dirbs du užimtumo specialistai po 8 val. per dieną, taip pat socialinis darbuotojas.
Veiklai planuojama skirti 3108,91 Eur. 

1.1.4.2. dailės terapijos užsiėmimai šeimoms – mamos (ar tėčio) ir vaiko grupė (40 asmenų). Užsiėmimų metu vaikas ir mama (tėtis) kartu kuria ne tik piešinį, bet ir prasmingą tarpusavio ryšį. Abu kartu išgyvena įvairias emocijas, mokosi pasakyti kas patinka, o kas ne. Mokosi priimti vienas kitą ir džiaugtis buvimu kartu. Kurdamas kartu su tėvais vaikas turės galimybę gauti taip reikalingą visą dėmesį, kurio nereikia dalintis su mamos telefonu, darbu, televizoriumi, broliu. 

Planuojamos 4 grupės, vidutiniškai iš 10 asmenų.   Vienai grupei skirta 13 užsiėmimų. Vieno užsiėmimo trukmė 4 val. Planuojama, kad užsiėmimus ves dailės terapijos specialistas ir socialinis darbuotojas. Socialinis darbuotojas veikloje plėtos savitarpio pagalbą, nukreips grupės narių sąveikas viena link kitos, padės grupės nariams bendrauti.

Veiklai planuojama skirti 2812,41 Eur.
1.1.4.3. muzikos terapijos užsiėmimai šeimoms (40 asmenų). Muzikos terapija šeimoms padeda kurti harmoningus tarpusavio santykius, gerinti santykių kokybę, stiprinti darną šeimoje, padeda geriau pažinti save ir vienam kitą, atrasti naujas galimybes. Užsiėmimų metu būtų kuriama meninė aplinka, kuri motyvuoja dalyvauti, bendrauti, veikti kartu. Muzikinių žaidimų metu siekiama stiprinti komunikaciją, skatinti pozityvų savęs ir aplinkinių vertinimą. 

Planuojamos 4 grupės, vidutiniškai iš 10 asmenų.   Vienai grupei skirta 13 užsiėmimų. Vieno užsiėmimo trukmė 4 val. Užsiėmimus ves muzikos terapijos specialistas ir socialinis darbuotojas. Socialinis darbuotojas veikloje plėtos savitarpio pagalbą, nukreips grupės narių sąveikas viena link kitos, padės grupės nariams bendrauti.

Veiklai planuojama skirti 2812,41 Eur.
1.1.4.4. maisto gamybos užsiėmimai visai šeimai (48 asmenų). Užsiėmimų tikslas – per maisto gamybą išmokti kalbėtis, dalintis, gerai ir saugiai praleisti laiką su šeima. Ne paslaptis, kad kartais tėvams, gyvenantiems greitu ritmu, sunku rasti laiko, kurį galima būtų praleisti kartu su vaiku virtuvėje. Vis dėlto tam daugiausiai įtakos, matyt, turi ne laiko neturėjimas, bet požiūris – ką vaikas gali padėti virtuvėje, juk jis trukdys. Toks mąstymas dažniausiai nulemia tai, kad mes vaikams virtuvėje nesuteikiame pakankamai atsakomybės: galvojame, kad jie yra per maži atlikti vienokius ar kitokius veiksmus. Ir tik gerai pagalvoję suprantame, kad vaikui virtuvėje tikrai yra ką veikti. Maisto gamyba kartu su šeima įveda papildomo judesio virtuvėje. Maisto gamybos užsiėmimuose orientuojamasi į komandinį darbą šeimoje. Planuojamos 6 grupės, vidutiniškai po 16 asmenų. 1 grupei skirta 16 užsiėmimų. Planuojama, kad užsiėmimai grupei vyks 4 kartus per mėnesį grupei. Grupės dydis priklausys nuo šeimų sudėties. Vieno užsiėmimo trukmė – 3 val. 

Veiklai planuojama skirti 13 824,00 Eur.
1.1.4.5. šeimų stiprinimo programa „Skirtingų kartų polilogas išmaniųjų technologijų ir priemonių pagalba“. Programos tikslas – išmaniųjų technologijų pagalba skatinti susikalbėjimą tarp įvairių kartų žmonių, ugdyti smalsumą, siekį tobulėti, tyrinėti, gebėjimą adaptuotis XXI amžiaus informacijos sraute. Išmaniosios technologijos skverbiasi į žmonių kasdienį gyvenimą. Programos uždavinys – padėti programos dalyviams racionaliai, protingai ir išradingai jas panaudoti savo gyvenime. Šeimos stengsis: išmokti gražiausias ir įsimintinas šeimos ir artimųjų akimirkas paversti nuotraukų albumais ar nuotaikingais trumpametražiais dokumentiniais filmukais; gebėti keistis duomenimis iš medijos įrenginių; be specialistų pagalbos išspręsti tiek fizines, tiek programinės įrangos problemas, kylančias kompiuteryje ar kitame išmaniajame įrenginyje; išmokti „Debesies“ technologiją naudoti kompiuteryje ar kitame išmaniajame įrenginyje; tapti konstruktoriais ir kūrėjais kuriant, diegiant, tiriant modernias robotines sistemas; susipažinti ir išmoks projektuoti norimus trimačius modelius, gebėti naudotis trimate modeliavimo sistema. Planuojamos 4 grupės, vidutiniškai po 15 žmonių. 1 grupei skirta 12 užsiėmimų. Vieno užsiėmimo trukmė – 3 valandos. Planuojama, kad paslaugą gaus 60 asmenų. Užsiėmimus ves informacinių technologijų specialistas ir socialinis darbuotojas. Socialinis darbuotojas veikloje plėtos savitarpio pagalbą, nukreips grupės narių sąveikas viena link kitos, padės grupės nariams bendrauti.

Veiklai planuojama skirti 6856,10 Eur.
1.1.4.6. Kūrybinės dirbtuvės siekiant skatinti šeimų bendrystę (40 asmenų). Tikslas – skatinti vaikų ir tėvų tarpusavio bendravimą, padėti išreikšti jausmus, stimuliuoti asmenybės vystymąsi, įveikti baimes ir atskleisti kūrybingumą. Mokymasis kartu, kūryba, laikas sau ir vaikui yra viena iš meilės formų, kurią galima panaudoti savitarpio pagarbos, supratimo ugdymui, stiprinimui, bendrystės pajautimui. Todėl šios grupės tikslas yra tėvų ir vaikų santykio pastiprinimas per kūrybą, bendravimą, bendrus pomėgius. Planuojamos veiklos: antspaudavimas ant audinio, siuvinėjimas, siuvimas, papuošalų vėrimas, lipdymas, grafika, darbai iš gamtinių medžiagų ir t. t. 

Planuojama, kad užsiėmimai vyks kartą per savaitę po 4 val. Planuojamos 4 grupės, vidutiniškai iš 10 asmenų. Užsiėmimus ves užimtumo specialistė. Veiklai planuojama skirti 2458,33 Eur.
1.1.4.7. Vaidybos pamokėlės šeimoms. Užsiėmimų metu šeimos nariai, pasikeisdami vaidmenimis, išmoks suvokti kitų šeimos narių jausmus ir tinkamai į juos reaguoti. Planuojama, kad užsiėmimai vyks kartą per savaitę po 4 val. Planuojamos 4 grupės, vidutiniškai iš 10 asmenų.   Vienai grupei skirta 13 užsiėmimų. Planuojama, kad paslaugą gaus 40 asmenų. Vieno užsiėmimo trukmė 4 valandos. Užsiėmimus ves užimtumo specialistė ir socialinis darbuotojas. Socialinis darbuotojas veikloje plėtos savitarpio pagalbą, nukreips grupės narių sąveikas viena link kitos, padės grupės nariams bendrauti. Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą.

Veiklai planuojama skirti 2812,41 Eur.
1.1.4.8. Paskaitos pagal šeimų pageidaujamas temas (30 asmenų). Planuojama, kad mokymus šeimoms sudarys 9 temos, kiekvienai temai skiriant po 4 val. (Pvz.: Marso ir Veneros mitai ir tikrovė arba kaip moksliniai tyrimai paneigė populiarias teorijas apie vyrų ir moterų santykius; 7 principai, padedantys sukurti laimingą šeimą arba įrodymais pagrįsta tėvystė prieš intuiciją; Nustokime auklėti – pradėkime mokyti arba kaip vaikams padėti išspręsti jų problemas naujų įgūdžių formavimo pagalba. 15 žingsnių suomių ekspertų technologija; Kaip padėti vaikams mokytis arba kaip padėti vaikui atsikratyti streso, išlaikyti visus egzaminus ir baigti tas studijas, kurios labiausiai jam patinka; Konfliktų anatomija. Kaip panaudoti šeimyninio konflikto energiją santykiams sutvirtinti; Viskas, ką Jūs norėjote sužinoti apie seksą ir bijojote paklausti arba paskutiniai atradimai neuroseksologijos srityje; Emocinė kompetencija – kelias į tarpusavio supratimą ir palaikymą; Visa tiesa apie meilę arba naujas požiūris į jausmus, kurie padeda išlaikyti meilę visiems laikams; Šeimos finansai: kaip pinigai sugriauna šeimas arba kaip pasiekti finansinės laisvės ir išsaugoti šeimą.) Planuojama grupė iš 30 asmenų. Mokymus ves lektorius. Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą.

Veiklai planuojama skirti 11913,42 Eur.
1.1.5. Vaikų priežiūros paslauga tikslinės grupės asmenims. 

Šeima – viena esminių visuomenės vertybių, tačiau šiandieninės tendencijos rodo, jog derinant šeimos ir darbo įsipareigojimus daugeliui Palangos miesto gyventojų atsižvelgiant į miesto specifiką, jog vasaros sezonas yra darbymetis, susiduriama su sunkumais, kur palikti vaikus vasarą. Paslauga bus teikiama tėvams, kuriems vasaros metu reikalinga valandinė vaikų priežiūra nepriklausomai nuo to, ar jie dalyvauja projekto veiklose, ar ne. 
Veiklai planuojama skirti 3191,10 Eur.
Vaikų priežiūros paslauga bus teikiama tiek tėvams, dalyvaujant veiklose, tiek ir tėvams, kuriems vasaros metu reikalinga valandinė vaikų priežiūra. Vaiko priežiūros paslaugos valandinės, teikiamos ne ilgiau kaip 4 val. per dieną. Vaikų amžius nuo 3 metų iki kol vaikas pradės lankyti bendrojo lavinimo įstaigą. Paslaugų poreikis apskaičiuotas remiantis numatomų grupinių ir individualių konsultacijų valandomis 1.1.2-1.1.4 veiklose bei vasaros sezono metu. Specialistas, teikiantis paslaugas: užimtumo specialistas. Paslaugas teiks projekto partneris (NVO), privatus juridinis ar fizinis asmuo, vykdantis ūkinę komercinę veiklą.

Veiklai planuojama skirti 6111,08 Eur.
	75 asmenys

40 asmenų 

60 asmenų 

40 asmenų

